**Ministru kabineta noteikumu projekta „Grozījumi Ministru kabineta 2013.gada 24.septembra noteikumos Nr.1002 „Sociālās integrācijas valsts aģentūras sniegto maksas pakalpojumu cenrādis”” sākotnējās ietekmes novērtējuma ziņojums (anotācija)**

|  |  |  |  |  |  |  |  |
| --- | --- | --- | --- | --- | --- | --- | --- |
| **I. Tiesību akta projekta izstrādes nepieciešamība** | | | | | | | |
| 1. | Pamatojums | Ministru kabineta noteikumu projekts „Grozījumi Ministru kabineta 2013.gada 24.septembra noteikumos Nr.1002 „Sociālās integrācijas valsts aģentūras sniegto maksas pakalpojumu cenrādis”” (turpmāk – noteikumu projekts) izstrādāts saskaņā ar Likuma par budžetu un finanšu vadību 5.panta devīto daļu, kā arī, lai ieviestu Valsts kontroles 2012.gada 7.novembra revīzijas ziņojuma Nr.5.1-2-5/2012 „Valsts budžeta izlietojuma likumība un efektivitāte, nodrošinot invalīdu un personu ar funkcionāliem traucējumiem sociālo un profesionālo rehabilitāciju” (turpmāk – Valsts kontroles ziņojums) ieteikumus. | | | | | |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2012.gada 18.decembra noteikumu Nr.914 „Sociālās integrācijas valsts aģentūras nolikums” (turpmāk – MK noteikumi Nr.914) 8.2.apakšpunktu, Sociālās integrācijas valsts aģentūras (turpmāk – Aģentūra) finanšu līdzekļus veido arī ieņēmumi no Aģentūras sniegtajiem maksas pakalpojumiem.  Šobrīd Aģentūras maksas pakalpojumi tiek sniegti saskaņā ar Ministru kabineta 2013.gada 24.septembra noteikumiem Nr.1002 „Sociālās integrācijas valsts aģentūras sniegto maksas pakalpojumu cenrādis” (turpmāk – MK noteikumi Nr.1002).  Izstrādājot MK noteikumu Nr.1002 projektu, tajā tika iekļauti Valsts kontroles ziņojumā norādītie ieteikumi – MK noteikumos Nr.1002 tika iekļauti tikai tie Aģentūras maksas pakalpojumi, pēc kuriem ir pieprasījums un kuri saistīti ar Aģentūras darbības mērķi vai arī ar Aģentūras klientiem nepieciešamo pakalpojumu sniegšanu (saskaņā ar Valsts kontroles ziņojuma 156.punktā noteikto). Maksas pakalpojumu cenrādī iekļautie izcenojumi tika noteikti atbilstoši ar pakalpojumu sniegšanu saistītajām tiešajām un netiešajām izmaksām (saskaņā ar Valsts kontroles ziņojuma 129.punktā noteikto).  Valsts kontrole 2014.gada 17.marta vēstulē norādīja, ka Valsts kontroles ieteikums par Aģentūras maksas pakalpojumu sniegšanas izmaksām nav ieviests, jo:   * saņemot rehabilitācijas pakalpojumu, personai ir iespējams dzīvot istabās ar dažādu komforta līmeni, taču MK noteikumos Nr.1002 rehabilitācijas pakalpojuma maksa atbilstoši komforta līmeņiem istabās nav diferencēta; * bērnu nometnes izmitināšanas pakalpojums, kas nav Aģentūras pamatdarbības pakalpojums, ir pielīdzināts Aģentūras audzēkņu izmitināšanas pakalpojumam, nevis viesu izmitināšanas pakalpojumam.   Ņemot vērā iepriekš minēto, Labklājības ministrija ir izstrādājusi MK noteikumu Nr.1002 grozījumu projektu. Pamatojoties uz Valsts kontroles 2014.gada 17.marta vēstulē norādīto, noteikumu projekts paredz veikt grozījumus 2.pielikuma:   * 4. un 7.punktā, nosakot rehabilitācijas pakalpojuma un viesu izmitināšanas pakalpojuma maksas diferencēšanu pa Aģentūras viesnīcas istabu veidiem (skat. noteikumu projekta sākotnējās ietekmes novērtējuma ziņojuma (anotācijas) 1., 5. un 13.pielikumu); * 7.10. un 7.11.apakšpunktā, paredzot, ka bērnu nometnes izmitināšanas pakalpojums nav pielīdzināms Aģentūras audzēkņu izmitināšanas pakalpojumam (no 7.10. un 7.11.apakšpunkta izslēgti vārdi „bērnu nometnes”), līdz ar to Aģentūra bērnu nometnes pakalpojumu turpmāk sniegs saskaņā ar MK noteikumu Nr.1002 7.punktu. Kā arī 7.11.apakšpunktā izlabota tehniska kļūda – Aģentūras, citu izglītības iestāžu izglītojamo izmitināšanas pakalpojuma maksa ir noteikta vienai personai diennaktī, nevis dienā (skat. noteikumu projekta sākotnējās ietekmes novērtējuma ziņojuma (anotācijas) 5. pielikumu).   Ņemot vērā, ka no 2014.gada 1.janvāra valstī minimālā mēneša darba alga normālā darba laika ietvaros ir 320 EUR un minimālā mēneša darba stundas tarifa likme ir 1.930 EUR, Aģentūra pārskatīja visas MK noteikumu Nr.1002 2.pielikuma pozīcijas, kurām pašizmaksas kalkulācijas tiešajās un/vai netiešajās izmaksās ir iekļauta atlīdzība, tai skaitā atalgojums (pakalpojumu izcenojumu pozīcijās, kurās pakalpojumu sniegšanā iesaistītajām personālam noteikta minimālā alga) (4.1.1., 4.1.2., 5.2., 4.2.2., 5.3.1.-5.3.4., 5.4., 5.5.1., 5.5.2., 5.5.7., 5.5.9., 7.1.-7.5., 8.1., 8.2., 8.3. un 11.1.apakšpunkts) (skat. noteikumu projekta sākotnējās ietekmes novērtējuma ziņojuma (anotācijas) 1., 2., 3., 5., 6., 7. un 13.pielikumu).  Tāpat noteikumu projektā precizēti maksas pakalpojuma veida nosaukumi:   * 3.1.1. un 3.2.1.apakšpunkts papildināts ar vārdiem „vadība, administrēšana un nekustamo īpašumu pārvaldība”; * 3.5.apakšpunktā pakalpojuma nosaukums „tiesību atjaunošana kvalifikācijas darba aizstāvēšanai” aizstāts ar „imatrikulācija un kvalifikācijas darba aizstāvēšana”. Mērvienība „1 kvalifikācijas darbs” aizstāts ar „1 pasākums”; * 5.1.3.3.apakšpunktā vārds „logopēds” aizstāts ar vārdu „audiologopēds”; * 5.3.2.apakšpunktā vārds „elektroprocedūras” aizstāts ar vārdiem „diadinamika, amplipulsterapija”; * 6.punktā vārdi „Automašīnu pielāgošana invalīdu vajadzībām” aizstāt ar „Transportlīdzekļu pielāgošana”; * 6.13.apakšpunktā pakalpojuma nosaukums „atzinums personām ar invaliditāti par autotransporta pielāgošanu” aizstāts ar „atzinums pielāgota transportlīdzekļa lietošanai”. Mērvienība „izziņa” aizstāta ar „atzinums”; * 8.5.1.apakšpunkts papildināts ar vārdu „cepumi”.   Ņemot vērā, ka Aģentūras klientiem vairākkārt ir radusies neizpratne par Aģentūras maksas pakalpojumu cenrādī iekļauto fizikālās terapijas, hidroterapijas un masāžas pakalpojumu sniegšanas ilgumu, Aģentūra ierosināja veikt grozījumus MK noteikumu Nr.1002 2.pielikuma 5.2.2., 5.2.3., 5.3.1., 5.3.3. un 5.4.1.-5.4.5.apakšpunktā, diferencējot laiku, kas nepieciešams procedūras organizēšanai, un laiku, kas nepieciešams reālai pakalpojuma sniegšanai, t.i., Aģentūras maksas pakalpojumu cenrādī turpmāk vairs netiks norādīts laiks, kas nepieciešams, piemēram, vannas mazgāšanai un dezinfekcijai, pakalpojuma sniegšanas vietas un materiālu sagatavošanai un laiks, kas nepieciešams klientam, lai izģērbtos vai saģērbtos, apgultos vai pieceltos, pārsēstos, noskalotos, noslaucītos u.tml., (ņemts vērā faktors, ka klientam ar funkcionāliem traucējumiem nepieciešams ilgāks laiks šo darbību veikšanai).  Pakalpojuma sniegšanas ilgums noteikumu projekta 2.pielikuma 5.2.2., 5.2.3., 5.3.1., 5.3.3. un 5.4.1.-5.4.5.apakšpunktā minētajiem pakalpojumiem ir norādīts saskaņā ar Fizikālās medicīnas asociācijas rekomendācijām un fizikālās un rehabilitācijas medicīnas praksē pieņemto manipulāciju izpildes laiku. Faktiskais pakalpojuma sniegšanas ilgums netiek mainīts (samazināts), bet no šobrīd spēkā esošajā Aģentūras maksas pakalpojumu cenrādī norādītā pakalpojuma sniegšanas ilguma tiek atņemts laiks, kas nepieciešams pakalpojuma sagatavošanai un ar to saistīto darbību veikšanai.  Laiks pakalpojuma sagatavošanai un ar to saistīto darbību veikšanai ir atkarīgs no pakalpojuma veida. Piemēram, muguras, rokas un pleca zonas, jostas-krustu daļas masāžu vienību skaits (muguras masāžai 3,5 vienības, bet rokas un plecu zonas masāžai, kā arī muguras jostas-krustu daļas masāžai – 2 vienības) un masējamā zona (muguras masāžas gadījumā lielāka masējamā zona) nosaka laiku, kas nepieciešams pakalpojuma sagatavošanai un klientam, lai izģērbtos un apģērbtos, apgultos un pieceltos u.tml.  Savukārt noteikumu projekta 2.pielikuma 5.4.7.-5.4.10.3.punktā minētajiem pakalpojumiem pakalpojumu sniegšanas ilgums netiks mainīts, taču šie punkti tiek papildināti ar vārdu “līdz”, tādejādi norādot pakalpojuma sniegšanas maksimālo ilgumu, jo šiem pakalpojumiem pakalpojuma sniegšanas ilgums var būt atkarīgs no medicīniskām indikācijām/kontrindikācijām un citiem ar klienta veselības stāvokli, vecumu u.tml., faktoriem, kā arī no ārsta rekomendācijām. Ņemot vērā, ka spēkā esošajā Aģentūras maksas pakalpojumu cenrādī šiem pakalpojumiem netika izdalīts pakalpojuma sagatavošanas laiku, līdz ar to 2.pielikuma 5.4.7.-5.4.10.3.punktā minētajiem pakalpojumiem pakalpojuma sniegšanas laiks netika samazināts.  Noteikumu projekts paredz veikt grozījumus arī MK noteikumu Nr.1002 2.pielikuma 6.9.apakšpunktā, kurā konstatēta kļūda pakalpojuma pašizmaksas kalkulācijā (skat. noteikumu projekta sākotnējās ietekmes novērtējuma ziņojuma (anotācijas) 4.pielikumu).  Ņemot vērā, ka MK noteikumu Nr.1002 2.pielikumā grozījumi tiek veikti gandrīz pusei maksas pakalpojumu, tāpēc MK noteikumu Nr.1002 2.pielikums tiek izteikts jaunā redakcijā. | | | | | |
| 3. | Projekta izstrādē iesaistītās institūcijas | Labklājības ministrija un Aģentūra. | | | | | |
| 4. | Cita informācija | Noteikumu projektā iekļauts punkts, kas paredz, ka klientiem, kuri pilnā apmērā ir veikuši samaksu par rezervēto rehabilitācijas vai viesu izmitināšanas pakalpojumu līdz noteikumu projekta spēkā stāšanās dienai, to saņems atbilstoši saimnieciskā darījuma dienā veiktajai samaksai, t.i., personas, kuras būs veikušas priekšapmaksu pilnā apmērā par rehabilitācijas vai viesu izmitināšanas pakalpojumu pirms noteikumu projekta spēkā stāšanās dienai, bet pakalpojumu saņems pēc noteikumu projekta spēkā stāšanās dienai, tad par rehabilitācijas vai viesu izmitināšanas pakalpojumu šīm personām nebūs jāpiemaksā (samaksa par rehabilitācijas vai viesu izmitināšanas pakalpojumu šīm personām tiks piemērota atbilstoši iepriekš spēkā esošam Aģentūras maksas pakalpojumu cenrādim). Šī norma noteikumu projekta 4.punktā un 7.punktā noteikta, jo šajos punktos minētos pakalpojumus personām ir iespējams saņemt tikai iepriekš tos rezervējot un veicot priekšapmaksu (piemēram, klienti no dažādām valstīm (ASV, Izraēlas u.c.) uz 28.04.2014. par periodu no 01.05.2014. līdz 01.09.2014. bija veikuši rehabilitācijas pakalpojuma rezervācijas un priekšapmaksas apmaksu 242 333,11 euro apmērā), kā arī samaksa par šiem pakalpojumiem turpmāk, pārskatot ar pakalpojuma sniegšanu saistītās izmaksas atbilstoši Valsts kontroles 2014.gada 17.marta vēstulē norādītajam, tiks palielināta.  Ņemot vērā, ka Aģentūrai ir nepieciešams laiks, lai noteikumu projektā esošos grozījumus iestrādātu sniegto rehabilitācijas pakalpojumu uzskaites sistēmā "4Hotel", grāmatvedības uzskaites programmā "Horizon", kā arī piecās pakalpojumu sniegšanas vietās pārprogrammētu kases aparātus, tāpēc noteikumu projektā tiek paredzēts, ka grozījumi MK noteikumos Nr.1002 stāsies spēkā ar 2015.gada 1.janvāri. | | | | | |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | | | | | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:   1. personām ar funkcionāliem traucējumiem un personām, kurām nepieciešama veselības un darbspēju uzlabošana (2013.gadā tika pārdotas 13 044 maksas rehabilitācijas gultas dienas); 2. audzēkņiem un studentiem (izglītojamiem) Jūrmalas profesionālajā vidusskolā un Koledžā (vidēji 2013.gadā par maksu mācījās 29 izglītojamie). | | | | | |
| 2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1.punktā minētajām sabiedrības mērķgrupām un Aģentūrai projekta tiesiskais regulējums nemaina tiesības un pienākumus, kā arī veicamās darbības. | | | | | |
| 3. | Administratīvo izmaksu monetārs novērtējums | Noteikumu projekts šo jomu neskar. | | | | | |
| 4. | Cita informācija | Nav | | | | | |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| **Rādītāji** | | | **2014.gads** | | Turpmākie trīs gadi (*euro*) | | |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | | | 2 | 3 | 4 | 5 | 6 |
| 1. Budžeta ieņēmumi: | | | ***1 022 191*** | ***0*** | ***-56 171*** | ***-56 171*** | ***-56 171*** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | | | ***1 022 191*** | ***0*** | ***-56 171*** | ***-56 171*** | ***-56 171*** |
| 1.2. valsts speciālais budžets | | | ***0*** | ***0*** | ***0*** | ***0*** | ***0*** |
| 1.3. pašvaldību budžets | | | ***0*** | ***0*** | ***0*** | ***0*** | ***0*** |
| 2. Budžeta izdevumi: | | | ***1 022 191*** | ***0*** | ***-56 171*** | ***-56 171*** | ***-56 171*** |
| 2.1. valsts pamatbudžets | | | ***1 022 191*** | ***0*** | ***-56 171*** | ***-56 171*** | ***-56 171*** |
| 2.2. valsts speciālais budžets | | | ***0*** | ***0*** | ***0*** | ***0*** | ***0*** |
| 2.3. pašvaldību budžets | | | ***0*** | ***0*** | ***0*** | ***0*** | ***0*** |
| 3. Finansiālā ietekme: | | | ***0*** | ***0*** | ***0*** | ***0*** | ***0*** |
| 3.1. valsts pamatbudžets | | | ***0*** | ***0*** | ***0*** | ***0*** | ***0*** |
| 3.2. speciālais budžets | | | ***0*** | ***0*** | ***0*** | ***0*** | ***0*** |
| 3.3. pašvaldību budžets | | | ***0*** | ***0*** | ***0*** | ***0*** | ***0*** |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | | | ***X*** | ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| ***0*** | ***0*** | ***0*** | ***0*** |
| 5. Precizēta finansiālā ietekme: | | | ***X*** | ***0*** | ***0*** | ***0*** | ***0*** |
| 5.1. valsts pamatbudžets | | | ***0*** | ***0*** | ***0*** | ***0*** |
| 5.2. speciālais budžets | | | ***0*** | ***0*** | ***0*** | ***0*** |
| 5.3. pašvaldību budžets | | | ***0*** | ***0*** | ***0*** | ***0*** |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | | |  | | | | |
| 6.1. detalizēts ieņēmumu aprēķins | | | Saskaņā ar likumu „Par budžetu 2014.gadam” ieņēmumi no maksas pakalpojumiem un citiem pašu ieņēmumiem Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti **1 022 191 EUR** apmērā.  Pamatojoties uz Valsts kontroles 30.04.2014. revīzijas ziņojumā Nr.5.1.-2-21/2013 "Par Labklājības ministrijas 2013.gada pārskata sagatavošanas pareizību" norādītajiem konstatējumiem citi pašu ieņēmumi 2015.gadā un turpmāk ik gadu tiek samazināti par **56 171 EUR**. Šobrīd ekonomiskās klasifikācijas kodā „Pārējie ieņēmumi par izglītības pakalpojumiem” (21.3.5.9 kods) uzskaitītās trešās personas vārdā iekasētās summas par bezdarbnieku izglītības programmas un bezdarbnieku/darba meklētāju neformālās izglītības programmas īstenošanas ietvaros izmaksājamām bezdarbnieku stipendijām neatbilst 9.Starptautiskā publiskā sektora grāmatvedības standarta „Ieņēmumi no apmaiņas darījumiem” 12.punktā noteiktajam, ka trešās personas vārdā iekasētās summas nav ekonomiskie labumi vai pakalpojuma potenciāls, kas ieplūst vienībā un palielina aktīvus vai samazina saistības, norādot, ka šādas summas netiek iekļautas ieņēmumos, vienlaikus Valsts kontroles ziņojumā iekļauts ieteikums, ka Aģentūrai trešo personu vārdā iekasēto summu un veikto izdevumu uzskaite jānodrošina atbilstoši 9.Starptautiskā publiskā sektora grāmatvedības standarta „Ieņēmumi no apmaiņas darījumiem” 12.punkta prasībām.  Lai ievērotu Valsts kontroles revīzijas ziņojumā norādīto ieteikumu, citos pašu ieņēmumos turpmāk netiks uzskaitītas trešās personas vārdā iekasētās summas par bezdarbnieku izglītības programmas un bezdarbnieku/darba meklētāju neformālās izglītības programmas īstenošanas ietvaros izmaksājamām bezdarbnieku stipendijām. 2015.gadā un turpmākajos gados plānots veikt ieņēmumu no maksas pakalpojumiem un citu pašu ieņēmumu un tiem atbilstošu izdevumu samazināšanu sniedzot priekšlikumus MK likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015.-2017.gadam” sagatavošanas un izskatīšanas procesā.  Detalizētu ieņēmumu aprēķinu skat. noteikumu projekta sākotnējās ietekmes novērtējuma ziņojuma (anotācijas) 10.pielikumā „Plānotie izdevumi no ieņēmumiem no maksas pakalpojumiem un citiem pašu ieņēmumiem 2015.gadā un turpmākajos gados” un 12.pielikumā „Kopsavilkums par Sociālās integrācijas valsts aģentūras maksas pakalpojumiem un citu pašu ieņēmumiem un to izmaiņām”. | | | | |
| 6.2. detalizēts izdevumu aprēķins | | | Šobrīd Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšanas un profesionālās un sociālās rehabilitācijas pakalpojumu nodrošināšana" plānoti izdevumi no maksas pakalpojumiem un citiem pašu ieņēmumiem 1 022 191 EUR apmērā, t.sk.: atlīdzībai 518 935 EUR (t.sk. atalgojums 418 193 EUR), precēm un pakalpojumiem 437 964 EUR, sociālajiem pabalstiem 35 572 EUR un pamatkapitāla veidošanai 29 720 EUR.  2014.gadā maksas pakalpojumu un citu pašu ieņēmumu apjoms salīdzinājumā ar šobrīd plānotajiem ieņēmumiem no maksas pakalpojumiem un citiem pašu ieņēmumiem saglabājas esošajā līmenī.  Pamatojoties uz Valsts kontroles 30.04.2014. revīzijas ziņojumā Nr.5.1.-2-21/2013 "Par Labklājības ministrijas 2013.gada pārskata sagatavošanas pareizību" norādītajiem konstatējumiem 2015.gadā un turpmākajos gados, salīdzinājumā ar šobrīd 2014.gadā plānotajiem izdevumiem, izdevumu samazinājums no maksas pakalpojumiem un citiem pašu ieņēmumiem plānots **56 171 EUR** apmērā, t.sk.:  1. samazinājums: atlīdzībai 3 672 EUR (t.sk.atalgojumam 1 279 EUR), precēm un pakalpojumiem 35 736 EUR, sociālajiem pabalstiem 35 572 EUR;  2. palielinājums: pamatkapitāla veidošanai 18 809 EUR.  Detalizētu izdevumu aprēķinu 2015.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 11.pielikumā „Plānotie izdevumi no ieņēmumiem no maksas pakalpojumiem un citiem pašu ieņēmumiem 2015.gadā un turpmākajos gados”.  Detalizētu informācija par maksas pakalpojumu izcenojumiem 2015.gadam un turpmākajiem gadiem skatīt noteikumu projekta sākotnējās ietekmes novērtējuma ziņojuma (anotācijas) 1.-7.pielikumā „Maksas pakalpojumu izcenojuma aprēķins”.  Lai ievērotu Valsts kontroles revīzijas ziņojumā norādīto ieteikumu, citos pašu ieņēmumos turpmāk neuzskaitītu trešās personas vārdā iekasētās summas par bezdarbnieku izglītības programmas un bezdarbnieku/darba meklētāju neformālās izglītības programmas īstenošanas ietvaros izmaksājamām bezdarbnieku stipendijām, 2015.gadā un turpmākajos gados plānots veikt ieņēmumu no maksas pakalpojumiem un citu pašu ieņēmumu un tiem atbilstošu izdevumu samazināšanu sniedzot priekšlikumus MK likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015.-2017.gadam” sagatavošanas un izskatīšanas procesā. | | | | |
| 7. Cita informācija | | | Ieņēmumi no Aģentūras maksas pakalpojumiem tiks ieskaitīti budžeta programmas 05.00.00. „Valsts sociālie pakalpojumi” apakšprogrammā 05.37.00 „Sociālās integrācijas valsts aģentūras administrēšana un profesionālās un sociālās rehabilitācijas pakalpojumu nodrošināšana” un tiks izlietoti izdevumu, kas saistīti ar maksas pakalpojumu sniegšanu, segšanai.  Par ieņēmumu no maksas pakalpojumiem un citu pašu ieņēmumu un tiem atbilstošu izdevumu samazināšanu 2015.gadam un turpmākajiem gadiem Labklājības ministrija sniegs priekšlikumus MK likumprojekta „Par valsts budžetu 2015.gadam” un likumprojekta „Par vidēja termiņa budžeta ietvaru 2015.-2017.gadam” sagatavošanas un izskatīšanas procesā. | | | | |

*Anotācijas IV, V un VI sadaļa – projekts šīs jomas neskar.*

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aģentūra |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministrs U.Augulis

09.09.2014., 11:21

2317,

L.Juste, 67021669,

[Liga.Juste@lm.gov.lv](mailto:Liga.Juste@lm.gov.lv)

I.Ķīse, 67021651,

Inese.Kise@lm.gov.lv

fakss 67021678